**Universitas Quinqueecclesiensis Alapítvány alapítványi alap**

**a Pécsi Tudományegyetem nemzetközi láthatóságának javítására**

1. **A Pécsi Tudományegyetem nemzetközi láthatóságának javítását célzó alapítványi alap célja**

A Pécsi Tudományegyetem nemzetközi láthatóságának javítását célzó alapítványi alap létrehozásának célja, hogy pályázati eljárás útján elnyerhető forrás biztosításával elősegítse az ITM és az Alapítvány között létrejött közfeladat-finanszírozási szerződésben a minőségi mutatók, valamint a kiemelt ágazati célok között meghatározott, minősített oktatók, kutatók és a külföldi állampolgárságú oktató munkavállalók létszámának növelését, és ezáltal a Pécsi Tudományegyetem nemzetközi láthatóságát, nemzetközi felsőoktatási rangsorokban történő előrelépését, a minőségi oktatás feltételeinek kiszélesítését.

Aprogram forrását az Alapítvány részére az ITM és az Alapítvány között létrejött a közfeladat-finanszírozási szerződésben a 2021. évre biztosított kiegészítő alaptámogatásból képezett és kiemelt ágazati célok elérésére elkülönített alapítványi keret biztosítja. Az Egyetem karai a PTE nemzetközi láthatóságának javítását célzó alapítványi alapból meghirdetett program elemeire önállóan, vagy közösen pályázhatnak az oktatói-kutatói állomány minőségének emelése, a külföldi állampolgárságú oktató munkavállalók létszámának növelése és a fenntartható és költséghatékony működés szem előtt tartásával.

1. **A Pécsi Tudományegyetem nemzetközi láthatóságának javítását célzó alapítványi alap elemei:**
	1. **Nemzetközi elismertséggel rendelkező minősített oktatók, kutatók külföldről történő hazafoglalkoztatása**
		1. az Egyetem Stratégiájában és ez alapján a Képzési Programjában kiemelt szakokra nemzetközi elismertségű, külföldi felsőoktatási intézményben, külföldi kutatóintézetben vagy gazdasági társaságnál foglalkoztatott, a magyar felsőoktatási jogszabályi előírásoknak megfelelő magyar állampolgárságú oktató, kutató hazafoglalkoztatása (megfelelnek az Nftv. szerinti oktatói-kutatói foglalkoztatás kritériumainak és így beszámítanak a minőségi indikátorok teljesítésébe)
		2. oktatói, kutatói bér fedezetének részben vagy egészben történő támogatása
		3. oktató, kutató lakhatási feltételeinek támogatása
	2. **A kiemelt ágazati célok között meghatározott külföldi állampolgárságú oktató munkavállalók foglalkoztatása idegen nyelvű képzésben** (A FIR OSAP statisztikában a magyar állampolgársággal nem rendelkező alkalmazottak, továbbá a nem Magyarországon született kettős magyar állampolgárok minősülnek külföldinek. Magyar állampolgárság nélküliek: Magyar állampolgárság nélkülinek számít minden olyan alkalmazott, akinek sem az első sem a második állampolgársága nem magyar, beleértve az ismeretlen állampolgárságúakat is.)
		1. külföldi állampolgár oktató bérének részben vagy egészben történő támogatása
		2. külföldi állampolgár oktató lakhatási feltételeinek támogatása
		3. idegen nyelvű képzések személyi feltételeinek biztosítása.
2. **Résztvevők köre:**

Az alapból történő támogatásra valamennyi kar pályázhat. A kari programok benyújtása a rektoron keresztül, rektori jóváhagyással lehetséges.

1. **A Pécsi Tudományegyetem nemzetközi láthatóságának javítását célzó alapítványi alap pályázati rendszere:**
	1. **A kiírás tartalmi, formai követelményei**
		1. A programot kizárólag a kiírás mellékletét képező adatlapon lehet benyújtani.
		2. Minden elemre külön adatlapot kell kitölteni.
		3. Az adatlap pontjai nem módosíthatók.
		4. Az anyagokat egy nyomtatott példányban és elektronikus formában kell leadni.
	2. **Beadási határidő, beadás módja, a pályázatok elbírálásának rendje**

A pályázatokat a rektor jóváhagyását követően, rektori aláírással a rektor útján kell a Kuratóriumhoz döntésre felterjeszteni. A pályázatokat az alábbi ütemezés szerinti határidőkig lehet a Kuratóriumhoz benyújtani:

**a)** 2022. augusztus 31.

**b)** 2022. október 31.

A pályázatokat Dr. Trócsányiné dr. Urbán Katalin kuratóriumi titkár részére kell elektronikus úton megküldeni az urban.katalin@uqa.pte.hu e-mail címre.

A beadott pályázatokról az Alapítvány Kuratóriuma dönt. A Kuratórium a fenti határidőig benyújtott pályázatokat az alábbi határidővel bírálja el:

**a)** 2022. szeptember 15.

**b)** 2022. november 15.

1. **A Pécsi Tudományegyetem nemzetközi láthatóságának javítását célzó alapítványi alapból biztosított támogatás felhasználási szabályai:**
	* 1. a biztosított forrást kizárólag a pályázatban meghatározott célra lehet fordítani,
		2. az oktatók, kutatók foglalkoztatása során a nemzeti felsőoktatásról szóló 2011. évi CCIV. törvény, a Munka Törvénykönyvéről szóló 2012. évi I. törvény, valamint a Pécsi Tudományegyetem Szervezeti és Működési Szabályzata és annak mellékletei szerint kell eljárni,
		3. az oktatók, kutatók foglalkoztatásának meg kell felelnie a közfeladat-finanszírozási szerződésben az adott indikátor teljesítéséhez meghatározott feltételeknek,
		4. a támogatás felhasználásáról szakmai beszámolót és pénzügyi elszámolást kell készíteni,
		5. az elbírálás során előnyt jelent az önrész biztosítása.

**Dr. Bódis József sk.**

kuratóriumi elnök

**A Pécsi Tudományegyetem nemzetközi láthatóságának javítását célzó alapítványi alap**

**Adatlap**

|  |
| --- |
| **A pályázat alapadatai** |
| A program címe |  |
| Igénylő kar |  |
| Az igénylő kar vezetője (név, beosztás, elérhetőségek) |  |
| Igényelt támogatás összege |  |
| **A program leírása** |
| A program időtartama (kezdő és záró dátum) |  |
| A program rövid, szöveges ismertetése, intézkedési terv bemutatása: |
| Várható eredményei: |
| **Érintett indikátor megnevezése és az indikátor teljesítésének számszerű hatása:** |
| **A programra vonatkozó pénzügyi információk** |
| A program összes költsége |  |
| Igényelt támogatás összege |  |
| Az igényelt támogatás aránya  |  |
| A vállalt önrész összege, aránya |  |
| **Várható eredmények, fenntarthatóság bemutatása** |
|  |
| **Kockázatelemzés** |

**Nyilatkozatok**

Jelen soraimmal nyilatkozom, hogy

* a programban szereplő adatok hitelesek;
* a források felhasználására vonatkozó szabályokat elfogadom.

Dátum: Pécs, ……………..

|  |  |
| --- | --- |
| Aláírás: | p.h. |
| Név: |

**Rektor jóváhagyása:**

**A pályázatot a Kuratóriumhoz támogatólag felterjesztem.**

**……………………….**

**Dr. Miseta Attila**

**rektor**